**Lisa 1 Tehniline kirjeldus**

1. **Üldinfo ja nõuded** 
   1. Hanke eesmärgiks on leida teenuse osutaja (edaspidi ka pakkuja), kes osutab Riigimetsa Majandamise Keskuse kasutuses olevatele M1; N1; O1 ja O2 kategooriate sõidukitele (ca 25 ühikut Raplamaal, millest 5 ühikut on haagised) tehnohooldust, vajadusel remonditeenust ning müüb kõikidele Hankija kasutuses olevatele sõidukitele (ca 300 ühikut üle- Eesti) erinevaid autokaupu ja –tarvikuid (edaspidi kõik koos nimetatud Teenus).
   2. Tellija sõidukite mudelid, millele teenust osutatakse:

Toyota Hilux 2012 -2024 aasta

Toyota Proace 2019 - 2024 aasta

Toyota Rav4 2014 aasta

Citroen Berlingo- 2015 aasta

* 1. Raamlepingu perioodil võivad lisanduda sõidukite mudelid, mis ei ole sõidukite loetelu punktides 2 nimetatud ning teenuse pakkuja on kohustatud ka neile teenust osutama
  2. Teenuse pakkuja peab asuma kuni 10 km raadiuses RMK Rapla kontorist (Viljandi mnt 51 Rapla) ja teenust osutatakse tellijale tööpäeviti (esmaspäevast reedeni) minimaalselt ajavahemikul 09.00 – 17:00.
  3. Teenuse pakkuja peab osutama sõidukite tehnohooldust ja remonditeenust vastavuses sõiduki tootjatehase poolt ettenähtud nõuetele.
  4. Teenuse pakkuja annab teenuse osutamise käigus teostatud töödele garantii vähemalt 6 kuud, varuosadele vähemalt 12 kuud või 30 000 km.
  5. Teenuse pakkuja osutab teenust vastavalt esitatud pakkumusele ja sõlmitud raamlepingule.
  6. Sõidukite hooldus- ja remonditeenus käsitleb minimaalselt järgmisi töid ja nende töödega kaasnevaid töid, mis on vajalikud eesmärgi täitmiseks:
     1. Tehnohooldus (õlide/filtrite vahetus, kontroll vastavalt tootjatehase juhendile)
     2. Rihmade vahetus
     3. Sildade kontroll ja reguleerimine
     4. Veermiku kontroll ja remont
     5. Pidurisüsteemide hooldus ja remont
     6. Rehvivahetus ja rehviremont
     7. Elektritööd, diagnostika
     8. Jahutus- ja küttesüsteemide remont (radiaatorid, termostaadid jne.)
     9. Kliimaseadmete hooldus ja remont
     10. Heitgaasitorustiku remonttööd
     11. Sidurite hooldus ja remont, hooratta vahetus
  7. Ajal, mil sõidukid asuvad teenuse osutaja valduses peab olema tagatud, et kõrvalistel isikutel puudub juurdepääs tellija sõidukitele. Teenuse pakkuja kannab kõik sõiduki(te)l teostatavate töödega kaasnevad kulud ja sõiduki(te) tellijale tagastamisega seotud riisiko ning kulud kuni hetkeni, mil tellija on tööd vastu võtnud.

1. **Teenuse osutamise nõuded ja tingimused** 
   1. Hooldustöid teostatakse ainult sõidukitele, millel ei ole kehtivat garantiid. Tehasegarantiiga sõidukitele osutatakse antud hanke raames kõiki tehnilises kirjelduses nimetatud teenuseid, välja arvatud korralist hooldust.
   2. Hooldus- ja remonttööd tuleb teha järgides vastava sõiduki tootjatehase nõudeid, remondijuhendeid ja tööaja norme. Töödeks vajalike lubade, litsentside, koolituste/väljaõppe ja seadmete hankimine on teenuse pakkuja kohustus.
2. **Tehnohooldus**
   1. Tehnohoolduse käigus teostatakse vastavalt sõiduki tootjatehase juhistele õlide, filtrite ja muude vedelike vahetus jms ning üldine kontroll sõiduki esinevate rikete tuvastamiseks (defekteerimine).
   2. Vajadusel peab teenuse pakkuja korraldama rikete põhjuste tuvastamiseks defekteerimist ka tehnohoolduste vahelisel perioodidel.
   3. Tehnohoolduse teostamine tuleb fikseerida sõiduki hooldusraamatus
3. **Sõidukite remonditeenus**
   1. Esimesel võimalusel, kuid hiljemalt 3 kalendripäeva jooksul pärast defekteerimist koostab teenuse pakkuja avastatud puuduste alusel hankijale remondisoovituse ning lisab remonditööde hinnapakkumise.
   2. Remondi käigus taastatakse sõiduki veermiku, mootori, jõuülekande, väljalaskesüsteemi, elektripaigaldise vms süsteemi esialgne seisund sh parandatakse sõiduki normaalset toimimist takistavad rikked.
   3. Remondi teostamise aluseks on hinnapakkumuse kas täielik või osaline aktsepteerimine Hankija poolt. Juhul, kui Hankija aktsepteerib hinnapakkumist osaliselt teostab teenuse pakkuja remonditöid aktsepteeritud osas.
   4. Kui sõiduki remondi käigus ilmneb vajadus lisatööde järgi, teavitab teenuse akkuja esimesel võimalusel nimetatud asjaolust raamlepingus näidatud Hankija esindajat esitades täiendavate tööde maksumuse kirjalikus taasesitamist võimaldavas vormis. Hankija peab andma lisatööde teostamiseks nõusoleku või keelduma lisatööde teostamise finantseerimisest kirjalikku taasesitamist võimaldavas vormis. Juhul, kui Hankija ei ole nõus lisatööde eest tasuma on teenuse pakkujal õigus remont katkestada, taastades sõiduki komplektsuse ja liikuvuse. Nimetatud juhul tasub Hankija pakkujale vastavalt reaalselt teostatud remonditööle.
   5. Kui sõiduki remonditöö käigus selgub, et teenuse pakkujal puudub remondi teostamiseks vajalik oskusteave (võimekus) teavitab ta nimetatust esimesel võimalusel Raamlepingus näidatud Hankija esindajat, kes otsustab sõiduki edasise remondi teostamise.
   6. Võimaldamaks Hankijal veenduda remondi teostamise vajalikkuses on teenuse pakkuja kohustatud säilitama vähemalt 30 kalendripäeva remondi käigus asendatud olulised sõiduki osad.
4. **Autokaupade ja –tarvikute müük**
   1. Teenuse pakkuja teeninduspunktis kohapeal peab olema võimalik Hankijal osta enamlevinuid sõidukite tarbe- ja hooldusvahendeid näiteks: erinevad vedelikud (sh aastaaegadele vastav tuuleklaasi pesuvedelik, autoõli jms), määrdeained, tuuleklaasi puhastajad (nn kojamehed), salongi puhastamiseks vajalikud keemiatooted, erinevad lambipirnid jne. Pakkuja esitab Lisa 3 hinnapakkumuse vormil minimaalsed allahindluse protsendid autokaupadele ja tarvikutele. Pakkumuses esitatud minimaalsed allahindlusprotsendid varuosadele kehtivad tellijale kogu raamlepingu perioodi vältel.
5. **Muud tingimused**
   1. Kiirtööde (pirnide, kojameeste vahetus, vedelike lisamine, üksikud rehviremondid/vahetused jmt) tellimisel peab pakkuja tagama tellija sõiduki töösse võtmise 1 tunni jooksul alates tellimuse saamisest ning kiirtööde teostamine peab toimuma 1 tunni jooksul pärast tellija sõiduki vastuvõtmisest alates, kui ei ole kokku leppinud teisiti.
   2. Regulaarse hoolduse ja väikeremondi tööde (piduriklotside/ketaste vahetused, silla ja roolisüsteemi detailide vahetused, sildade reguleerimine jmt) tellimisel peab teenuse pakkuja tagama sõiduki töösse võtmise 1 tööpäeva jooksul alates tellimuse saamisest. Tööd tuleb teostada 8 töötunni jooksul, kui ei ole kokku lepitud teisiti.
   3. Suuremate remonttööde (sidurite/hoorataste vahetus jmt) tellimisel peab teenuse pakkuja tagama sõiduki töösse võtmise 2 tööpäeva jooksul alates tellimuse saamisest. Tööd peavad olema teostatud alates tööde teostamiseks vajalike varuosade kättesaamise ajast 3 (kolme) tööpäeva jooksul, kui ei ole kokku lepitud teisiti.
   4. Kalkulatsiooni koostamisel peab pakkuja lähtuma sellest, et kuluosad kestaksid järgmise korralise hoolduseni.
   5. Defekteerimise ja remondi hinnapakkumise tegemine kuulub osutatava teenuse alla ning ei kuulu eraldi tasustamisele.
   6. Hooldus- ja remonditöid peab teostama personal, kes omab sõidukite remondiks ja hoolduseks vajalikku kvalifikatsiooni, oskuseid ja kogemusi.
   7. Tellija esindajal on teenuse osutamise ajal õigus viibida hooldus- ja remonditööde juures.
6. **Varuosadele esitatavad nõuded** 
   1. . Pakkuja esitab Lisa 3 hinnapakkumuse vormil minimaalsed allahindluse protsendid autokaupadele ja tarvikutele. Pakkumuses esitatud minimaalsed allahindlusprotsendid varuosadele kehtivad tellijale kogu raamlepingu perioodi vältel.
   2. Varuosade allahindlusprotsendid hinnakirjast peavad olema kontrollitavad ning teenuse pakkuja peab suutma allahindluse kohaldamist tellija nõudmisel tõendada. Tellijal on õigus küsida eelnevaid hinnapakkumusi ka varuosade hindade kontrollimiseks.
   3. Tellijal on õigus nõuda varuosadele soodsamat hinda (sh suuremat allahindlust) juhul kui samaväärne toode on teiste teenusepakkujate avalikes hinnakirjades avaldatud või teiste teenusepakkujate poolt tellijale teada antud soodsama hinnaga ja/või osta toode teistelt teenusepakkujatelt, kui teenuse pakkuja ei suuda tellija poolt esitatud tingimustel tellimust täita või muudel objektiivselt põhjendatud juhtudel.
   4. Juhul, kui tellijal on võimalik vajalikud varuosad soodsamalt ja sama kvaliteediga hankida, siis võib tööde teostamiseks vajalikud materjalid ja varuosad tellija ise tellida ja tarnida. Vastutus selliste varuosade ja materjalide garantii eest lasub tellijal.
   5. Kui varuosade tarneaeg on pikem kui 5 (viis) tööpäeva (sh töösse võtmise aeg sõltub varuosade saadavusest), siis tuleb pakkujal sellest tellija esindajat informeerida ja saada selleks eraldi nõusolek. Kui tellijal on võimalik vajaminev varuosa kiiremini hankida, siis on tellijal õigus varuosa ise tarnida.
   6. Juhul, kui pakkuja ei suuda või on juba eelnevalt ilmne, et pakkuja ei suuda teenust nõuetele ja tingimustele vastavalt teostada või varuosa tarnida, on tellijal õigus teenust ja varuosa mujalt tellida.
   7. Paigaldada võib originaalvaruosasid või kvaliteedilt samaväärseid varuosi. Originaalvaruosade ja samaväärse kvaliteediga varuosade vastavuse defineerimisel lähtutakse Vabariigi Valitsuse 27.05.2010 määrusest nr 60 „Konkurentsi kahjustavate või kahjustada võivate vertikaalsete kokkulepete sõlmimiseks loa andmine (grupierand)“ paragrahvis 1 lg 2 p 6 ja 8 toodud definitsioonidest:
      1. Originaalvaruosa on varuosa, mille kvaliteet vastab mootorsõiduki kokkupanekul kasutatavate mootorsõidukiosade kvaliteedile ning mis toodetakse vastavalt tehnilistele nõuetele ja tootmisstandarditele, mille mootorsõiduki tootja on kehtestanud mootorsõiduki osade või varuosade tootmiseks;
      2. Samaväärse kvaliteediga varuosa on varuosa, mille tootja suudab igal ajal tõendada, et varuosa kvaliteet vastab konkreetse mootorsõiduki kokkupanekul kasutatavate või kasutatud mootorsõidukiosade kvaliteedile.
7. **Rehvivahetus** 
   1. Rehvivahetuse teenuse all mõistetakse nelja ratta sõiduki alt lahti monteerimist, rehvide eemaldamist velgedelt, rehvide paigaldamist velgedele, rehvide survestamist, rataste tasakaalustamist ja rataste monteerimist sõiduki alla koos kõigi vajaminevate kulumaterjalidega (sh tasakaalustusraskused, ventiilid jms).
   2. Rehvivahetuse puhul ei pea tegema rehvide täisvahetust, vaid võib vahetada rehve vastavalt vajadusele. Tellija võib vahetada 1 rehvi ¼ rehvivahetuse maksumusega.
8. **Arvestuse pidamine ja teenuse tellimine**
   1. Tööde tellimine toimub vastavalt vajadusele tellija kontaktisiku poolt e-posti või telefoni teel esitatud tellimuste alusel, edastades vähemalt tellitavate tööde kirjelduse ja täpsustatud pakkumuse esitamise tähtaja. Teenuse pakkuja kontaktisik peab vastama tellija kontaktisiku kirjalikku taasesitamist võimaldavas vormis esitatud tellimusele, mitte hiljem, kui tellimuse saamisele järgneva tööpäeva jooksul. Telefoni teel tehtud tellimus peab olema fikseeritud kirjalikku taasesitamist võimaldavas vormis. Viimati nimetatud tingimus loetakse täidetuks kui teenuse pakkuja vastab pakkumusega, milles on viide toimunud telefonivestlusele. Täpsed tingimused on sätestatud Lisas 2 Raamlepingu projektis.
   2. Teenuse pakkuja peab identifitseerima sõiduki hooldusesse ja/või remonti ja/või autokaupu ning tarvikuid soetava isiku Hankija poolt väljastatud töötõendi abil.
   3. Teenuse pakkuja on kohustatud pidama ja säilitama kirjalikku taasesitamist võimaldavas vormis ülevaadet teostatud sõiduki tehnohooldustest ja remontidest (sõiduki ajaloo). Ülevaade peab sisaldama kuupäevaliselt teostatud tööde nimetusi ja vahetatud (asendatud) olulisemate sõlmede (materjalide) loetelu. Pakkuja on kohustatud tasuta ja viivitamatult väljastama eelnimetatud ülevaate raamlepingus näidatud Hankija esindaja esimesel nõudmisel. Pakkuja peab 2 (kahe) päeva jooksul pärast raamlepingu lõppemist esitama Hankijale ülevaated kõikide sõidukite kohta, milliseid Pakkuja teenindas lepingu perioodi jooksul.